لبنان ده اینگ بویوک فلسطینلیک قاچقینلر کمپی بولمیش عین الحلواده آتشکیسین نینگ آرتیدن گروپلر اورته سیده قیته دن یوزبیرگن توقنه شوولر عاقبتیده ینه بیر کیشی حیاتینی یوقاتدی.
لبنان رسمی خبر آژانسی NNA خبر بیریشیچه کمپده گی توقنه شوولر نتیجه سیده فاتح حرکتیدن بیر کیشی حیاتینی یوقاتر ایکن ایککی کیشی یره لنگن.
شنبه کونی اورته لریده یوزبیرگن توقنه شوونینگ آرتیدن بوگونگچه اولگنلر سانی 12 گه ییتدی، یره لیلر سانی ایسه 60 دن آشدی.
اولکه نینگ جنوبیده جایلشگن سایدا شهریده گی 60 مینگ کیشیلیک فلسطین کمپیده گی توقنه شوولرده آغیر قوراللر و هاوان توپیدن ایش آلینگن لیگی بیلدیریلماقده.
لبنانلیک تامانلرنینگ واسطه چیلیگیده 31 جولایده کمپده گی فلسطینلیک گروپلر اورته سیده آتشکیسین تامین ایتیلگن لیگی اعلان قیلینگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
